section_heading: Instrumenti
paragraph_text: Armstrongova prva gitara bila je akustična crvena gitara Hohner koju je dobio od svog oca, a prva električna gitara bila je "Blue", Fernandes Stratocaster plave boje koju je dobio za 11. rođendan. Majka mu je kupila "Blue" od Georgea Cola. "Blue" je poznata po naljepnicama koje je Billie Joe stavljao. Na "Blue" je instalirao "pickup" Bill Lawrence Humbucking koji mu je dao George Cole. Tijekom 1994. koristio je i "pickup" Duncan JB no samo na par koncerata (Woodstock,Loolapalooza). Tijekom snimanja albuma Nimrod Billie Joe je koristio Fender Jazzmaster te Gibson ES-335. Prije snimanja Warning (album) kupio je Gibson Les Paul Junior iz 1956.koju naziva "Floyd". Od 2002.godine Gibson proizvodi Armstrongovu liniju Gibson Les Paul Juniora s "pickupom" H-90 koji je sam dizajnirao. Prodaju se u crnoj, sunburst, bijeloj (do 2011.) te doublecut TV Yellow (od 2012.god)boji. Tijekom snimanja ¡Uno!,¡Dos! i ¡Tre! koristio je Gretsch hollowbody. Danas ima mnogo kopija gitara "Blue", Gibson Les Paul Junior i Fender Telecaster. 2018. godine Gibson je predstavio novi model Billie Joe Armstrong Les Paul Junior gitare s classic 57 pickupom.